als_Latn dik_Latn nus_Latn
Ekipi i Tërbunit, po vazhdon stërvitjen nën drejtimin e trajnerit Plori, ku nuk njeh asnjë humbje në Vitin 2015 dhe kjo si rrjedhojë e punës së mirë që ka bërë edhe trajneri Elvis Plori. Administratori Grandi Frroku, lidhur me ndeshjen e radhës me Mamurrasin, e cila do të zhvillohet këtë të shtunë në stadiumin “Ismail Xhemali”, ka pohuar: “Jemi në një moment kur ekipi po ecën mirë dhe me rezultate pozitive. Skuadra është në një formë të mirë dhe këtë të shtunë kemi përballjen me Veleçikun dhe duhet të marrim tri pikët. Jemi në vend të parë, kemi ardhur me mundim deri këtu dhe synimi ynë është që ta ruajmë këtë pozicion deri në fund të garës. Çdo ndeshje e mbetur sa vjen e bëhet më e vështirë për ne, kështu që duhet të ruajmë pozitat dhe pse jo sa më shumë duhet që të largohemi nga rivalët tanë”, ka pohuar administratori i skuadrës së Tërbunit, Grandi Frroku.
Gani Pema
als_Latn swh_Latn